Sigurvegarar á RIG 2020 urðu Kimberly Walford og Viktor Samúelsson . Í næstu sætum urðu í kvennaflokki Arna Ösp Gunnarsdóttir , Mosfellsbæ og Kristín Þórhallsdóttir , Akranesi og í karlaflokki Friðbjörn Bragi Hlynsson , Mosfellsbæ og Ingvi Örn Friðriksson , Akureyri . Eitt heimsmet , eitt heimsmet öldunga og mörg íslandsmet féllu á mótinu . HEILDARÚRSLITMYNDASÍÐA ÞÓRU HRANNARUpptaka frá mótinu verður sýnd á RÚV sunnudaginn 2. febrúar kl. 12.10 Við óskum sigurvegurum til hamingju og þökkum öllum sem hjálpuðu til á mótinu : Sérstakar þakkir fær Kraftlyftingadeild Ármanns sem bar hitann og þungann af undirbúningi og framkvæmd . Vel gert ! Skráning er hafin í dómarapróf sem verður haldið í Njarðvíkum 22. febrúar nk í tengslum við æfingarmótið . Skráning skal senda á [ email protected ] með afrit á [ email protected ] fyrir 1. febrúar . Í skráningu skal koma fram nafn , kennitala , félag og símanúmer . Prófgjald er 12.000 og skal greiða inn á reikning KRAFT ( 552-26-007004 kt. 700410-2180 ) í síðasta lagi 8. febrúar Lágmarksskráning er 3 til að prófið fari fram . Hámarksfjöldi er 4 , en ef fleiri skráningar berast verður þess gætt að sem flest félög komi sínum að . Prófað verður skriflega úr keppnisreglum IPF og síðan verklega á æfingarmótinu . Nánari upplysingar veitir Helgi Hauksson – [ email protected ] Skráning er hafin á æfingarmót KRAFT sem er haldið í Njarðvíkum 22. febrúar nk . Skráning skal senda á [ email protected ] með afrit á [ email protected ] fyrir miðnætti 1. febrúar . Félög þurfa að gefa upp nafn , kennitölu og þyngdarflokk keppenda og netfang og síma ábyrgðarmanns skráningar . Keppnisgjaldið er 7000 kr og þarf að hafa borist fyrir miðnætti 8. febrúar til að skráning taki gildi . Reikningsnúmer er : 0121-26-003613 . kennitala : 711204-3770 Stærsta íþróttamót ársins , Reykjavik International Games , hefst á morgunn og stendur yfir til 2. febrúar . Þetta er í 13. sinn sem leikarnir fara fram og í ár eru 23 keppnisgreinar á dagskrá og von á yfir 1000 erlendum keppendum til landsins . DAGSKRÁ Keppnisár IPF og KRAFT hefst á klassísku boðsmóti sem fer fram í Laugardalshöllinni sunnudaginn 26. janúar og hefst kl. 10.00 Tíu konum og tíu körlum hafa verið boðin þátttaka og má kynnast þeim betur á facebooksíðu mótsins . Meðal keppenda er ríkjandi heimsmeistari kvenna í -72 kg flokki og Evrópumeistari karla í +120 kg flokki . Streymt verður frá keppninni . Kraftlyftingadeild Ármanns hefur veg og vanda af framkvæmd mótsins . Aðgangseyrir er 1000 kr fyrir 12 ára og eldri og er hægt að kaupa miða á alla viðburði RIG hér : Í anddyri hallarinnar verða margar íþróttagreinar með kynningar og tækifæri fyrir gesti til að spreyta sig á þeim . Við hvetjum alla íþrótta - og kraftlyftingaáhugamenn til að nota tækifærið og njóta þessarar íþróttaveislu á staðnum eða í sjónvarpi , en mikil dagsskrá verður á RÚV frá leikjunum . Samtök íþróttafréttamanna útnefndu í kvöld Júlían JK Jóhannsson sem íþróttamann ársins 2019 . Þetta er í fjórða sinn sem kraftlyftingamaður vinnur verðlaunin en það hefur ekki gerst síðan 1981 . Jón Páll Sigmarsson vann verðlaunin 1981 og Skúli Óskarsson 1978 og 1980 . Júlían hefur verið lengi í íþróttinni miðað við aldur en hann er fæddur árið 1993 . Hann keppti fyrst árið 2009 , fyrir 10 árum síðan . Óhætt að segja að síðan þá hefur mikið vatn runnið til sjávar . Hann klárar þetta keppnisár með sitt annað heimsmet í réttstöðulyftunni . Vann í annað skiptið bronsverðlaun í samanlögðu á heimsmeistaramótinu í kraftlyftingum og það var ljóst að hann yrði sterkur valkostur í kvöld . Þeir sem þekkja Júlían bera honum góða söguna . Kraflyftingamaður í húð og hár . Hann er hress í fasi , kíminn og hvetur fólk í kringum sig til dáða . Það er ljóst þegar litið er yfir feril hans að dropinn holar steininn . Hann hefur markvisst bætt sig ár eftir ár og sýnir okkur hinum að þar sé lykillinn að árangri . Kraftlyftingasamband Íslands óskar honum innilega til hamingju með árangurinn ! Íþróttamaður ársins 2019 með 405,5kg í höndunum – Mynd frá Þóru Hrönn Nýtt keppnistímabil hefst eftir nokkra daga og nota menn gjarnan þennan tímapunkt til að skrá félagsskipti . Við viljum benda á að um félagsskipti gilda ákveðnar reglur og hvetja menn til að kynna sér og fara eftir þeim svo allt gangi fljótt og vel fyrir sig . Nokkrir keppendur hafa ennþá tækifæri til að ná lágmörkum og bætast vonandi í hópinn . Endanlegt val fyrir Vestur-Evrópukeppnina í september fer fram að loknum íslandsmeistaramótunum í mars og apríl . Í júni verður valið fyrir seinni hluta ársins endurskoðað og endanlega ákveðið . Fundur með landsliðsmönnum verður haldinn 7. janúar nk. . Mars – EM öldunga í klassískum kraftlyftingum Sigþrúður Erla Arnardóttir María GuðsteinsdóttirApríl – HM öldunga í kraftlyftingum / klassískum kraftlyftingum María Guðsteinsdóttir Halldór Eyþórsson Sigþrúður Erla Arnardóttir Maí – EM i kraftlyftingum Sóley M Jónsdóttir Hulda B Waage Viktor Samúelsson Júlían J K Jóhannsson Alex Cambray Orrason Þorbergur Guðmundsson Mai – EM unglinga í kraftlyftingum Guðfinnur Snær Magnússon Karl Anton LöveMaí – HM í bekkpressu Hulda B WaageMaí – HM unglinga í klassískri bekkpressu Marcin Ostrowski Matthildur Óskarsdóttir Alexandrea Rán GuðnýjardóttirMaí – HM öldunga í klassískri bekkpressu Laufey Agnarsdóttir Júlí – EM öldunga í kraftlyftingum María Guðsteinsdóttir Halldór Eyþórsson Ágúst – EM unglinga í klassískri bekkpressu Eggert Gunnarsson Marcin Ostrowski Alexander Örn Kárason Matthildur Óskarsdóttir Alexandrea Rán Guðnýjardóttir Ágúst – EM öldunga í klassískri bekkpressu Laufey Agnarsdóttir Ágúst – HM unglinga í kraftlyftingum Sóley M Jónsdóttir Karl Anton LöveSeptember – Vesturevrópumótið í kraftlyftingum / klassískum kraftlyftingum Verður endanlega valið eftir íslandsmeistaramótin í mars / aprílOktober – Norðurlandamót unglinga Verður endanlega valið í júniOktober – HM öldunga í kraftlyftingum María GuðsteinsdóttirOktober – EM í bekkpressu Viktor Samúelsson Hulda B WaageOktober – EM öldunga í bekkpressu María Guðsteinsdóttir Nóvember – HM í kraftlyftingum Sóley M Jónsdóttir Viktor Samúelsson Hulda B Waage Júlían J K Jóhansson Nóvember – EM í klassískum kraftlyftingum Ingvi Örn Friðriksson Nóvember – EM unglinga í klassískum kraftlyftingum Börkur Kristinsson Stjórn Kraftlyftingasambands Íslands hefur valið kraftlyftingakonu og kraftlyftingakarl ársins 2019 og urðu fyrir valinu þau Sóley Margrét Jónsdóttir , KFA og Júlían J. K. Jóhannsson , Ármanni . Sóley Margrét er fædd 2001 og er nú í fyrsta sinn valin kraftlyftingakona ársins . Frá því hún byrjaði að keppa í kraftlyftingum hefur verið greinilegt að hún er gífurlega efnilegur keppandi og á framtíðina fyrir sér . Sóley lýkur sínu síðasta keppnistímibili í stúlknaflokki 18 ára og yngri í ár , en í þeim aldurshópi hefur hún haft mikla yfirburði og er rikjandi Heims - og Evrópumeistari í +84 kg flokki . Hún setti á árinu heimsmet stúlkna í hnébeygju með 265,5 kg . Hún varð Íslandsmeistari og bikarmeistari í opnum flokki á árinu 2019 en hún keppir í +84 kg. flokki og á öll Íslandsmet í kraftlyftingum í flokknum . Þrátt fyrir ungan aldur hefur Sóley náð afrekslágmörkum í opnum flokki og keppti á HM í Dúbai í nóvember 2019 þar sem hún hafnaði í 7. sæti í sínum flokki . Árangur hennar hefur tryggt henni 7. sæti á heimslista Alþjóðakraftlyftingasambandsins í +84kg. flokki . Júlían J K Jóhannsson er fæddur 1993 og er nú í fimmta sinn valinn kraftlyftingamann ársins , en hann hefur haslað sér völl sem einn af sterkustu keppendum heims í +120 kg flokki . Júlían vann bronsverðlaun fyrir samanlagðan árangur á heimsmeistaramóti í Dubai í nóvember sl. en þar bætti hann jafnframt sitt eigið heimsmet í réttstöðulyftu með 405,5 kg. og tryggði sér gullverðlaun í greininni . Heildarþyngdin sem Júlían lyfti á heimsmeistaramótinu voru 1148 kg. en það er mesta þyngd sem íslenskur kraftlyftingamaður hefur lyft . Í maí sl. hlaut Júlían silfurverðlaun á Evrópumeistarmóti fyrir samanlagðan árangur en hlaut þar einnig gull í réttstöðu . Hann lýkur í ár sínu þriðja keppnistímabili í opnum flokki og er í þriðja sæti á heimslista Alþjóðakraftlyftingasambandsins í +120kg. flokki .